Jane Fraser

Si Jane Fraser (ipinanganak noong 13 Hulyo 1967) ay isang Britanikong Amerikanong ehekutibo sa bangko na siyang punong ehekutibong opisyal (CEO) ng Citigroup, isang posisyon na hawak niya mula noong Marso 2021.   Nag-aral sa Kolehiyo ng Girton, Cambridge, at Paaralang Pangnegosyo ng Harvard, nagtrabaho siya sa McKinsey & Company sa loob ng sampung taon, na naging kasosyo bago sumali sa Citigroup noong 2004. Noong 2019, hinirang siyang presidente ng Citigroup at Punong Ehekutibo ng Dibisyon ng Bangkong Pangmamimili. 

Noong Setyembre 2020, ini-anunsyo ng Citigroup na papalitan niya si Michael Corbat bilang Punong Ehekutibo ng Citigroup Inc. noong Pebrero 2021, siya ay naging unang babaeng mamumuno sa isang malaking bangko sa Estados Unidos.   Kasama siya sa listahan ng "Pinakamakapangyarihang Kababaihan sa Larangan ng Negosyo" ng Fortune noong 2014 at 2015 at tinawag na "Unang Babaeng Dapat Abangan" sa loob ng dalawang magkasunod na taon ng American Banker. Siya ay pinangalanang ikapitong pinakamakapangyarihang babae sa mundo para sa 2023 ng Forbes.  Siya ay kasalukuyang nagsisilbi bilang miyembro ng Kunseho ng Pangulo ukol sa Pagluwas ng Kalakal. "President's Export Council Members". International Trade Administration. 2024. Retrieved March 8, 2024.

 Sanggunian